Serokkomarê tirkî Recep Tayyîp Erdogan do 28-29ê êlule de şiro Almanya. Vera Erdoganî de bi siloganê ‘Erdogan not welcome’ (Ti xêr nêameyî Erdogan) çalakîyî yenî organîze kerdene.
Platformê ‘Erdogan not welcome’ da zanayene ke ê do Erdoganî sey dîktatorêkî peşwazî bikerî û çalakîya merkezî 28ê êlule de roja îne seate 16:00 de Berlîn de do bêra viraştene.
Kurdîstanijî û tirkîyayîjê ke Almanya de yê, înana pîya xeylê dezgeyê sîvîlî yê şaranê bînan ra zî yeno pawitene ke paştî bidî çalakîye. Çalakîye do wextê pêvînayîşê Erdogan û Serokkomarê Almanya Frank Walter Stenmeierî bera viraştene.
29ê aşme roja yewşeme Erdogan Koln de bi hetgiranê xo yeno têhet. Reyna Koln de zî çalakîyêka tesîrine do bêra viraştene. Erdogan tewr peynî serra 2014î de wexto ke şibi Koln hetê 50 hezar kesan ra amebi protesto kerdene.
Paltformê ‘Erdogan not welcome' dîyar kerd ke dîktatorê sey Erdoganî herinda ke Berlîn de bi xaliya sûre bêro peşwazî kerdene, ganî Mehkemeya Sucê Şerî ya Mîyanneteweyî ya Den Haagî de bêro mehkeme kerdene.
